CELEX: 62009CJ0018
Language: sl
Date: 2010-02-04 00:00:00
Title: Sodba Sodišča (sedmi senat) z dne 4. februarja 2010. # Evropska komisija proti Kraljevini Španiji. # Neizpolnitev obveznosti države - Svoboda opravljanja storitev - Uredba (EGS) št. 4055/86 - Člen 1 - Pomorski prevoz - Pristanišča v splošnem interesu - Pristaniške pristojbine - Znižanja in oprostitve. # Zadeva C-18/09.

Sodba Sodišča (sedmi senat) z dne 4. februarja 2010 – Komisija proti Španiji
      (Zadeva C‑18/09)
      „Neizpolnitev obveznosti države – Svoboda opravljanja storitev – Uredba (EGS) št. 4055/86 – Člen 1 – Pomorski prevoz – Pristanišča v splošnem interesu – Pristaniške pristojbine – Znižanja in oprostitve“
      Države članice – Obveznosti – Neizpolnitev obveznosti – Ohranitev v veljavi nacionalne ureditve, ki ni v skladu s pravom Skupnosti – Diskriminatorni sistem znižanj in oprostitev pristaniških pristojbin – Nedopustnost (člen 226 ES; Uredba Sveta št. 4055/86, člen 1) (Glej točko 18.)
      Predmet 
      
         
               Neizpolnitev obveznosti države – Kršitev člena 1 Uredbe Sveta (EGS) št. 4055/86 z dne 22. decembra 1986 o uporabi načela svobode
                  opravljanja storitev v pomorskem prometu med državami članicami ter med državami članicami in tretjimi državami (UL L 378,
                  str. 1) – Pristanišča v splošnem interesu – Znižanja in oprostitve od plačila pristaniških pristojbin.
               
            Izrek 
      
         
                  1.
               
               
                  
               
               
                  	Kraljevina Španija s tem, da je v veljavi ohranila člena 24(5) in 27(1), (2) in (4) zakona 48/2003 z dne 26. novembra 2003
                     o gospodarskem režimu in opravljanju pristaniških storitev v splošnem interesu, ki uvajata sistem znižanj in oprostitev pristaniških
                     pristojbin, ni izpolnila obveznosti iz člena 1 Uredbe Sveta (EGS) št. 4055/86 z dne 22. decembra 1986 o uporabi načela svobode
                     opravljanja storitev v pomorskem prometu med državami članicami ter med državami članicami in tretjimi državami.
                  
               
            
         
                  2.
               
               
                  
               
               
                  	Kraljevini Španiji se naloži plačilo stroškov.